বিশ্বকাপ খেলবেন বৈভব! হয়ে গেল বড় ঘোষণা! দেখুন বড় খবর

ওয়েব ডেস্ক: ২০২৬-এ জোড়া বিশ্বকাপ খেলবে ভারত। একদিকে যেমন বড়রা লড়বেন ২০ ওভারের বিশ্বযুদ্ধে, তেমনই আবার ছোটরা খেলবে ৫০ ওভারের খেতাবি লড়াইয়ে। আর আসন্ন এই বিশ্বকাপে ভারতের অনূর্ধ্ব-১৯ দলে (India U19 Cricket Team) কে কে খেলবেন, তা ঘোষিত হয়ে গেল শনিবার। জিম্বাবোয়ে ও নামিবিয়ার মাটিতে অনূর্ধ্ব-১৯ বিশ্বকাপে (ICC Men’s U19 World Cup 2026) ভারতীয় তরুণ দলকে নেতৃত্ব দেবেন আয়ূষ মাত্রে (Ayush Mhatre)। প্রত্যাশামতো দলে রয়েছেন বৈভব সূর্যবংশীর (Vaibhav Suryavanshi) মতো বিস্ফোটক ব্যাটার।

১৫ জানুয়ারি থেকে ৬ ফেব্রুয়ারি পর্যন্ত চলবে ছোটদের এই বিশ্বকাপ। মোট ১৬টি দল খেলবে টুর্নামেন্টে, যাদের চারটি গ্রুপে ভাগ করা হয়েছে। পাঁচবারের চ্যাম্পিয়ন ভারত রয়েছে ‘বি’ গ্রুপে। এই গ্রুপে ভারতের সঙ্গে রয়েছে নিউজিল্যান্ড, আমেরিকা ও বাংলাদেশ।

আরও পড়ুন: ২০২৫-এ খেলার মাঠে কতটা সফল ভারত? দেখে নিন একনজরে

বুলাওয়েতে কুইন্স স্পোর্টস ক্লাবেই শুরু হবে ভারতীয় তরুণ দলের বিশ্বকাপ অভিযান। ১৫ জানুয়ারি আমেরিকার বিরুদ্ধে প্রথম ম্যাচ খেলবে ভারত। ১৭ জানুয়ারি ভারত খেলবে বাংলাদেশের বিরুদ্ধে। ২৪ জানুয়ারি গ্রুপ পর্বের শেষ ম্যাচে নিউজিল্যান্ডের মুখোমুখি হবে টিম ইন্ডিয়া।

অনূর্ধ্ব-১৯ বিশ্বকাপের জন্য ভারতীয় স্কোয়াড

আয়ূষ মাত্রে (অধিনায়ক), বিহান মালহোত্রা (সহ-অধিনায়ক), বৈভব সূর্যবংশী, অ্যারন জর্জ, বেদান্ত ত্রিবেদী, অভিজ্ঞান কুণ্ডু (উইকেটকিপার), হরবংশ সিং (উইকেটকিপার), আরএস অম্ব্রিশ, কানিষ্ক চৌহান, খেলান এ পাটেল, মহম্মদ এনান, হেনিল প্যাটেল, ডি দীপেশ, কিশান কুমার সিং, উদ্ভব মোহন

News

India’s U19 squad for South Africa tour and ICC Men’s U19 World Cup announced.

Details https://t.co/z21VRlpvjg #U19WorldCup pic.twitter.com/bL8pkT5Ca2

— BCCI (@BCCI) December 27, 2025